ഫോർ യുവർ ഐസ് ഒൺലി

ബ്രിട്ടീഷ് എഴുത്തുകാരനായ ഇയാൻ ഫ്ലെമിംങ് രചിച്ച ചെറുകഥാസമാഹാരമാണ് ഫോർ യുവർ ഐസ് ഓൺലി. ബ്രിട്ടീഷ് രഹസ്യപോലീസ് ഏജന്റായ കമാന്റർ ജെയിംസ് ബോണ്ട് കഥാപാത്രമാവുന്ന കഥകളാണ് ഇവ. 1960 ഏപ്രിൽ 11 ന് ജൊനാതൻ കേപ്പാണ് ഈ കഥാസമാഹാരം പ്രസിദ്ധീകരിച്ചത്. ജെയിംസ് ബോണ്ട് നോവലുകൾ എഴുതിയിരുന്ന ഫ്ലെമിങ് തന്റെ രീതി മാറ്റി ചെറുകഥകളിലേക്ക് ശ്രദ്ധ കേന്ദ്രീകരിക്കുന്നത് ഈ സമാഹാരം മുതലാണ്. 

ഈ സമാഹാരത്തിൽ അഞ്ച് ചെറുകഥകളാണ് ഉള്ളത്. ഫ്രം എ വ്യൂ ടു എ കിൽ, ഫോർ യുവർ ഐസ് ഒൺലി, ക്വാണ്ടം ഓഫ് സൊലേസ്, റിസികോ, ദ ഹിൽഡർബ്രാന്റ് റാറിറ്റി. നാല് കഥകൾ വിവിധ ടെലിവിഷൻ സീരീസിനുവേണ്ടി എഴുതിയവയിൽനിന്നും എടുത്തതാണ്. അഞ്ചാമത്തെ കഥ നേരത്തേ എഴുതിയതും പ്രസിദ്ധീകരിക്കാതിരുന്നതുമാണ്. ചില പരീക്ഷണങ്ങൾ കഥാരചനയിലും ശൈലിയിലും നടത്തിയിട്ടുണ്ട്. ഫ്ലെമിങ് വളരെയധികം ബഹുമാനിച്ചിരുന്ന  ഡബ്ലിയു സോമർസെറ്റ് മോമിനു വേണ്ടി എഴുതിയ ഹോമേജിലും ഇത് നിഴലിക്കുന്നു.

വർഗ്ഗം:ഇയാൻ ഫ്ലെമിങ്ങിന്റെ നോവലുകൾ
വർഗ്ഗം:ജെയിംസ് ബോണ്ട് പുസ്തകങ്ങൾ